**ΑΝΟΙΧΤΗ ΠΡΟΣΚΛΗΣΗ ΥΠΟΒΟΛΗΣ ΘΕΑΤΡΙΚΟΥ ΕΡΓΟΥ**

**ΣΤΟ ΔΙΚΤΥΟ EURODRAM 2026**

******

Το **EURODRAM**, το ευρωπαϊκό δίκτυο για τη θεατρική μετάφραση, με περίπου 300 μέλη οργανωμένα σε 30 γλωσσικές επιτροπές,προσκαλεί συγγραφείς να υποβάλουν **πρωτότυπα σύγχρονα θεατρικά έργα** προς αξιολόγηση από τις γλωσσικές επιτροπές του δικτύου.

Κύριος στόχος του είναι η **προώθηση της νέας δραματουργίας** σε μετάφραση από την Ευρώπη, την Κεντρική Ασία και τη Μεσόγειο, με σκοπό να καταστεί διαθέσιμη σε θεατρικούς επαγγελματίες και κοινό, στο πνεύμα της **ανεξαρτησίας, της ισότητας και της γλωσσικής πολυμορφίας**.

Το EURODRAM φιλοξενεί δύο είδη θεατρικών διαγωνισμών:

* **Έργα γραμμένα στη γλώσσα της επιτροπής.**

*Στις ζυγές χρονιές η κάθε επιτροπή επιλέγει τρία πρωτότυπα θεατρικά έργα και τα προωθεί για μετάφραση σε άλλες ευρωπαϊκές γλώσσες.*

* **Έργα γραμμένα σε άλλες γλώσσες, μεταφρασμένα στην γλώσσα της επιτροπής.**

*Στις μονές χρονιές οι επιτροπές επιλέγουν τρία θεατρικά έργα από έργα που έχουν μεταφραστεί  στη γλώσσα της επιτροπής, με στόχο να δημοσιευθούν ή και να παρασταθούν.*

Για το έτος **2026**, κάθε επιτροπή του δικτύου θα επιλέξει **τρία (3) πρωτότυπα έργα**, τα οποία θα προταθούν προς μετάφραση.

Η ελληνική επιτροπή του Eurodram απαρτίζεται από ακαδημαϊκούς, μεταφραστές και καταξιωμένους επαγγελματίες από τον χώρο του θεάτρου και συνεργάζεται με πανεπιστημιακά τμήματα στην Ελλάδα και την Κύπρο με στόχο την ανάδειξη συγγραφέων και την προβολή νέων έργων.

**ΟΡΟΙ ΣΥΜΜΕΤΟΧΗΣ**

Θεατρικά έργα μπορούν να υποβάλλονται από τους ίδιους τους συγγραφείς. Η γλώσσα του κειμένου, τα Ελληνικά, είναι το κύριο σημείο αναφοράς, ανεξάρτητα από την εθνικότητα ή τον τόπο διαμονής του συγγραφέα. Υπάρχει απόλυτη ελευθερία για το θέμα, το είδος και τη διάρκεια του θεατρικού έργου. Τα έργα μπορεί να έχουν ήδη παρασταθεί. Όλα τα προαπαιτούμενα έγγραφα πρέπει να υποβληθούν σε αρχεία pdf μέσω email και μόνο.

**Υποβολή**

Τα έργα πρέπει να υποβάλλονται αποκλειστικά από τον/την συγγραφέα.

Οι ενδιαφερόμενοι/νες μπορούν να αποστείλουν με email τα παρακάτω:

1. Το ολοκληρωμένο θεατρικό έργο (σε μορφή pdf).
2. Ένα αρχείο σε μορφή word το οποίο θα περιλαμβάνει τα εξής:

* Τίτλο του θεατρικού έργου στα ελληνικά και στα αγγλικά.
* Περίληψη του θεατρικού έργου στα ελληνικά και στα αγγλικά.
* Ημερομηνία γραφής του υποβληθέντος έργου, αριθμό χαρακτήρων και οτιδήποτε αναφορικά με βραβεύσεις και προηγούμενες παραγωγές του, καθώς και οποιαδήποτε πρόσθετη πληροφορία που κρίνεται ενδιαφέρουσα (φωτογραφία συγγραφέα, φωτογραφίες παράστασης, αφίσες, κλπ).
* Σύντομο βιογραφικό έκτασης μισής έως μιας σελίδας στα ελληνικά και στα αγγλικά.
* Στοιχεία επικοινωνίας του θεατρικού συγγραφέα (email, τηλέφωνο, ιστοσελίδα, κλπ)
* Θεατρικά έργα που θα υποβληθούν χωρίς όλα τα απαραίτητα στοιχεία θα απορρίπτονται.

Οι συγγραφείς μπορούν να αποστείλουν τις συμμετοχές τους στην ηλεκτρονική διεύθυνση [eurodramgr@yahoo.com](mailto:eurodramgr@yahoo.com) **μέχρι την 21η Δεκεμβρίου 2025.**

*Όσοι υποβάλλουν θεατρικά έργα θα λάβουν απάντηση από την επιτροπή μόνο σε περίπτωση που τα έργα τους επιλεγούν. Σε περίπτωση επιλογής, η περίληψη και τα βιογραφικά θα δημοσιευθούν. Τα αποτελέσματα θα δημοσιευτούν διαδικτυακά. Δεν θα υπάρχει χρηματική αμοιβή για τους νικητές.*

**Αποτελέσματα**

Τα αποτελέσματα όλων των επιτροπών θα ανακοινωθούν στις **21 Μαρτίου 2026** στον ιστότοπο του Eurodram: [http://eurodram.org/selections](about:blank)

Αν θέλετε να δείτε τα αποτελέσματα των προηγούμενων διαγωνισμών: http://eurodram.org/selections/

Για περισσότερες πληροφορίες μπορείτε να δείτε σε αυτό το link: <http://eurodram.org/>

**Επικοινωνία**

Για την ελληνική επιτροπή απευθύνεστε στο [eurodramgr@yahoo.gr](mailto:eurodramgr@yahoo.gr)

Για οποιαδήποτε πληροφορία ή διευκρίνιση, παρακαλείστε να απευθύνεστε στον/στην συντονιστή/στρια της αντίστοιχης επιτροπής:<http://eurodram.org/contact/>